Andrus Rõuk - Vikipeedia, vaba entsüklopeedia

# Andrus Rõuk

### Allikas: Vikipeedia

See artikkel vajab toimetamist.

Andrus Rõuk on sündinud 1957. aastal Tallinnas. Pärast nüüdse Pelgulinna Gümnaasiumi lõpetamist 1976. aastal asus ta tööle toonasesse Noorsooteatrisse reklaamikujundajana. Samal ajal tehtud katsetustega geomeetrilises laadis guaššijoonistustega jõudis Andrus Rõuk 1977. aastal oma esimese ühisnäituseni Tartu Ülikooli vanas kohvikus.

Kunstnikudiplomi sai A. Rõuk Eesti Riiklikust Kunstiinstituudist, olles seal õppinud aastail 1979-81 aritektuuri ja 1984-1989 teatrikujundust. Maalikunstnike Liidu ja Kunstnike Liidu liige aastast 1993. Teatrilavastustest on ta kujundanud 1988 Rakvere Teatris Perviku-Tootsi “Kunksmoori”, 1989 Riiklikus Nukuteatris Ionesco-Lumiste “Ninasarviku” ning osalenud kunstnik-lavastajana 1990 valminud Sulev Keeduse telemängufilmis “Ainus pühapäev”.

Isiknäitustega on Andrus Rõuk esinenud 1986 Noorsooteatris 1993 Galeriis Vaal, 1995 Galeriis Tokko & Arrak, 1997 Galeriis Deco, Kunstihoone Galeriis, Galeriis Just Turus(Soome), 2000 Paide Vallitornis, 2001 Galeriis Deco, 2002 Tampere Majas Tartus, Pärnu Linnagaleriis, 2004 Viljandi Linnagaleriis ning 2005 Hobusepea Galeriis. Lisaks veel mitmed esinemised grupi- ja ülevaatenäitustel nii Eestis, Soomes kui ka erinevates endise Nõukogude Liidu osades.

Välja otsitud andmebaasist "http://et.wikipedia.org../../../a/n/d/Andrus_R%C3%B5uk_f475.html"

Kategooriad: Toimetamist ootavad (juuni 2007) | Eesti kunstnikud | Sündinud 1957

##### Views

- Artikkel
- Arutelu
- Viimane redaktsioon

##### Otsi